


เงินอุดหนุนเพื่อการเลี้ยงดูเด็กแรกเกิด

ผู้ลงทะเบียนรับเงินอุดหนุนเพื่อการเลี้ยงดูเด็กแรกเกิด (รับเงิน 600 บาทต่อเดือน) ต้องมีคุณสมบัติครบถ้วนทั้งฝั่งผู้ปกครองและเด็ก โดยแบ่งออกเป็นหลักเกณฑ์หลักดังนี้ 
1. คุณสมบัติของเด็กแรกเกิด
· สัญชาติ: ต้องมีสัญชาติไทย
· อายุ: เกิดตั้งแต่วันที่ 1 ตุลาคม 2558 เป็นต้นไป จนมีอายุครบ 6 ปีบริบูรณ์
· การดูแล: ต้องอาศัยอยู่รวมกับผู้ปกครองที่ยื่นขอรับสิทธิ และไม่อยู่ในการดูแลของสถานสงเคราะห์ของรัฐหรือเอกชน 
2. คุณสมบัติของผู้ปกครอง (ผู้รับสิทธิ)
· สัญชาติ: พ่อ แม่ หรือผู้ปกครอง ต้องมีสัญชาติไทย (บิดา มารดา หรือคนใดคนหนึ่งเป็นสัญชาติไทย)
· เกณฑ์รายได้: อยู่ในครัวเรือนที่มีรายได้น้อย โดยสมาชิกในครัวเรือนมีรายได้เฉลี่ยไม่เกิน 100,000 บาท ต่อคน ต่อปี 
สถานที่และวิธีลงทะเบียน:
· งานพัฒนาชุมชน สำนักปลัด  องค์การบริหารส่วนตำบลหนองโพธิ์
· สามารถตรวจสอบข้อมูลเพิ่มเติมหรือลงทะเบียนผ่านแอปพลิเคชันบนสมาร์ตโฟน เช่น แอปพลิเคชัน "เงินเด็ก" หรือ แอปพลิเคชัน "ทางรัฐ" ได้โดยตรง

เอกสารในการลงทะเบียน เด็กแรกเกิด ดังนี้
1. แบบคำร้องขอลงทะเบียน ดร.01
2. แบบคำร้องขอลงทะเบียน ดร.02
3. สำเนาบัตรประจำตัวประชาชนผู้ลงทะเบียน 1 ฉบับ
4. สำเนาทะเบียนบ้านผู้ลงทะเบียน 1 ฉบับ
5. สำเนาสูติบัตรเด็ก 1 ฉบับ
6. สำเนาทะเบียนบ้านเด็ก 1 ฉบับ
7. หนังสือรับรองรายได้หรือใบรับรองเงินเดือน (ถ้ามี)
8.สำเนาบัตรประจำตัว อสม. 1 ฉบับ
9. สำเนาบัตรประจำตัวกำนัน/ผู้ใหญ่บ้าน 1 ฉบับ
ขั้นตอนการรับลงทะเบียน ขอรับสิทธิเงินอุดหนุนเพื่อการเลี้ยงดูเด็กแรกเกิด
ยื่นคำร้องการรับลงทะเบียนขอรับสิทธิเงินอุดหนุนเพื่อการเลี้ยงดูเด็กแรกเกิด 
( ใช้เวลา ประมาณ 5 นาที )



บันทึกข้อมูลในระบบฐานข้อมูล 
( ใช้เวลา ประมาณ 2 นาที )


จัดทำประกาศรายชื่อผู้ขอรับสิทธิ ( 1 วัน )




ประกาศรายชื่อผู้ขอรับสิทธิ์  ( 15 วัน )



นำเอกสารส่ง พมจ. 
รอการอนุมัติภายใน 2 เดือน




ค่าธรรมเนียมในการขอขึ้นทะเบียน
· ไม่มีค่าธรรมเนียม
ช่องทางการติดต่อขอรับบริการ
· นางอุบลลิณีย์  นันตลาด
นักพัฒนาชุมชน อบต.หนองโพธิ์  โทร. 085-4616055

